MUNICIPIULUI CRAIOVA
CONSILIUL LOCAL AL MUNICIPIULUI CRAIOVA


HOTĂRÂREA NR. 496
     Consiliul Local al Municipiului Craiova, întrunit în şedinţa ordinară din data de 23.12.2010;

     Având în vedere raportul nr. 233 din 10.12.2010 întocmit de consilierii municipali Bianca Predescu, Dan Magla, Pavel Badea, Nicolae Marinescu şi Marian Vasile, prin care se propune conferirea titlului  “Cetăţean de Onoare” al Municipiului Craiova, sportivelor Ana Maria Brânză, Anca Măroiu, Loredana Iordăchioiu şi Simona Alexandru, componente ale Echipei feminine de spadă a României, campioană mondială în 2010 şi rapoartele comisiilor de specialitate ale Consiliului Local al Municipiului Craiova nr.239, 240, 241, 243 şi 244/2010;

În conformitate cu art.36, alin. 8 şi art.45 alin.1 din Legea nr. 215/2001 republicată, privind administraţia publică locală; 
                                           HOTĂRĂŞTE:

Art.unic -  Se conferă, titlul "Cetăţean de Onoare" al Municipiului Craiova, sportivelor : Ana Maria Brânză, Anca Măroiu, Loredana Iordăchioiu şi Simona Alexandru, componente ale Echipei feminine de spadă a României, campioană mondială la ediţia Paris, noiembrie 2010, pentru merite deosebite în performanţa sportivă şi pentru că au reprezentat cu cinste şi demnitate numele României în lume, la campionatele europene, olimpice şi mondiale, cât şi pentru că au demonstrat valoarea incontestabilă a Centrului Naţional Olimpic de Pregătire a Juniorilor pentru spadă din cadrul Liceului cu program sportiv „Petrache Trişcu” din Craiova.

